
L E G E 

pentru aplicarea unei măsuri de salvgardare provizorii



În temeiul Legii nr.820-XIV din 17 februarie 2000 privind măsurile antidumping, compensatorii şi de salvgardare şi al Legii  nr.1380-XIII din             20 noiembrie 1997 cu  privire la tariful  vamal, 

Parlamentul adoptă prezenta lege organică.

Art.1.  – Se stabileşte o  taxă excepţională specială  în mărime de 40% din valoarea în vamă a mărfii, dar nu  mai  puţin de 100 euro la tonă,  pentru mărfurile de la  poziţiile tarifare din grupa „1701   Zahăr din trestie sau  din sfeclă de zahăr şi  zaharoză  pură  din punct de vedere chimic, în stare solidă”.

Art.2.  – Taxa stabilită  în art.1 se aplică  la toate importurile de zahăr,  indiferent de ţara de origine, în decurs  de 200 de zile de la data intrării în vigoare a prezentei  legi şi  se include în valoarea impozabilă  a mărfii.


Art.3. – În baza rezultatelor investigaţiei efectuate conform  legislaţiei în vigoare, Guvernul, la expirarea termenului de aplicare a măsurii de salvgardare menţionate, va înainta Parlamentului  propunerile respective.


Art.4. – Prezenta lege intră  în vigoare la data  de 1 august 2003.




PREŞEDINTELE  PARLAMENTULUI 





  EUGENIA  OSTAPCIUC 

Chişinău, 24 iulie 2003.

